नई दिल्ली। मुंबई के पनवेल में एक युवक को बचाने के लिए आरपीएफ कांस्टेबल ने अपनी जान दांव पर लगा दी। पनवेल रेलवे स्टेशन पर युवक चलकी ट्रेन को पकड़ने की कोशिश कर रहा था जब वो गिर पड़ा और ट्रेन के साथ खिंचता चला गया। आरपीएफ कांस्टेबल ने जैसे ही उसे देखा वो फौरन युवक को बचाने भागा। इस घटना का सीसीटीवी वीडियो इंटरनेट पर वायरल हो गया। सोशल मीडिया यूजर्स आरपीएफ कांस्टेबल की तारीफ करते नहीं रुक रहे हैं। लोगों ने कांस्टेबल को असली हीरो बताया है।